Mythimna

hvitflekkgressfly
 teglrødt gressfly
 brungult gressfly
 halmgult gressfly
 rørgressfly
 sumpgressfly
 punktgrasfly
 kommagrasfly
 vandregressfly

Grasfly (Mythimna spp.) er en slekt av nattfly som tilhører underfamilien Hadeninae. Navnet grasfly brukes også på arten gressmarkfly (Cerapteryx graminis), som ikke ligner eller er nært beslektet med disse. Det er en artsrik slekt med over 400 beskrevne arter, 38 av disse forekommer i Europa.

Utseende 
Middelsstore (vingespenn 29 – 44 mm for de norske artene), kraftige nattfly, mer eller mindre brungule på farge. De er en ganske enhetlig gruppe, forvingene er grågule, brungule eller lyst rødbrune på farge, ofte uten tydelige tegninger. Hos mange arter er forvingens årer tydelig lysere enn resten av vingen. Bakvingene er hvit eller grå. Larvene er grå eller brunlige.

Levevis 
Disse artene kan påtreffes i mange ulike miljøer. Med få unntak lever larvene på ulike slags gras (Poaceae), de oppholder seg gjerne inne i stråene om dagen. De voksne sommerfuglene flyr om natten. Noen arter kan vandre lange avstander.

Utbredelse 
Denne slekten finnes på alle kontinenter bortsett fra Antarktis.

Systematisk inndeling / nordiske arter 

 Ordenen sommerfugler, Lepidoptera Linnaeus, 1758
 Gruppen Glossata – Homoneura
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Overfamilien Noctuoidea
 Familien nattfly, Noctuidae
 Underfamilien Hadeninae
 Stammen Hadenini
 Slekten Mythimna Ochsenheimer, 1816
 Underslekten (eller slekten) Leucania Ochsenheimer, 1816
 kommagrasfly, Mythimna comma (Linnaeus, 1761)
 Mythimna loreyi (Duponchel, 1827) – funnet i Danmark
 punktgrasfly, Mythimna obsoleta (Hübner, 1803)
 Mythimna i snevrere forstand
 Mythimna albipuncta (Denis & Schiffermüller, 1775)
 hvitflekkgressfly, Mythimna conigera (Denis & Schiffermüller, 1775)
 Mythimna favicolor (Barrett, 1896)
 teglrødt gressfly, Mythimna ferrago (Fabricius, 1787)
 brungult gressfly, Mythimna impura (Hübner, 1808)
 Mythimna l-album (Linnaeus, 1767) – funnet i Sverige, Finland og Danmark
 Mythimna litoralis (Curtis, 1827) – funnet i Sverige og Danmark
 halmgult gressfly, Mythimna pallens (Linnaeus, 1758)
 sumpgressfly, Mythimna pudorina (Denis & Schiffermüller, 1775)
 rørgressfly, Mythimna straminea (Treitschke, 1825)
 Mythimna turca (Linnaeus, 1761) – funnet i Sverige, Finland og Danmark
 vandregressfly, Mythimna unipuncta (Haworth, 1809)
 Mythimna vitellina (Hübner, 1808)
 Underslekten (eller slekten) Senta Stephens, 1834
 Mythimna flammea (Curtis, 1828) – funnet i Sverige, Finland og Danmark

Kilder 
 Norges sommerfugler – Nattfly 
 Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
 Nettsiden Svenska Fjärilar, med bildegalleri: 
 Fauna Europaea, utbredelsesdatabase for europeiske dyr.

Eksterne lenker 
 

Hadeninae
Sommerfugler formelt beskrevet i 1816
Dyr formelt beskrevet av Ferdinand Ochsenheimer